ΑΠΌΦΑΣΗ ΤΟΥ ΣΥΜΒΟΥΛΊΟΥ της 19ης Ιανουαρίου 2009 περί διορισμού στην Επιτροπή των Περιφερειών ενός μέλους από την Αυστρία (2009/41/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας και, ιδίως, το άρθρο 263, την πρόταση της αυστριακής κυβέρνησης, Εκτιμώντας τα ακόλουθα: (1) Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1). (2) Χηρεύει η θέση ενός μέλους στην Επιτροπή των Περιφερειών λόγω θανάτου του κ. Jörg HAIDER, ΑΠΟΦΑΣΙΖΕΙ: Άρθρο 1 Διορίζεται ως μέλος στην Επιτροπή των Περιφερειών, για το εναπομένον διάστημα της τρέχουσας εντολής, ήτοι έως τις 25 Ιανουαρίου 2010: Ο κ. Gerhard DÖRFLER, Landeshauptmann, Kärnten. Άρθρο 2 Η παρούσα απόφαση παράγει αποτελέσματα από την ημέρα της έκδοσής της. Βρυξέλλες, 19 Ιανουαρίου 2009.

[Source: multi_eurlex | Tokens: 875]